— На ўроках выцінанкі вы можаце вучыць дзяцей усяму: там і кампазіцыя, і каларыстыка, і абагульненне... Усе мастацкія задачы можна выконваць, маючы пад рукамі толькі нажніцы, паперу і, вядома, фантазію, — падкрэслівае Яўген Сахута. — Або можна рабіць разам са сваімі выхаванцамі з рэчаў, што выйшлі з ужытку, звычайныя ходнічкі. Для гэтага не патрэбнае спецыяльнае абсталяванне. Між іншым, нярэдка ў юных майстроў атрымліваюцца такія прыгожыя прадметы побыту, што ніхто не скажа, што гэта не модна ці што гэта ўчарашні дзень.